من 1980ء ءَ واجہ جی آر ملا. ماں کراچیءَ شیدی ولیج روڑءَ رَوگّءَ دیستءُ من آئی پجاہ آورت کہ اے واجہ جی آر ملا انت چیاکہ آئی آکس من اولس کوئٹہءِ تاکاں دیستگ اَت ءُ من آئیءَ سلامے داتءُ وتی پجاروکی کرت ءُ آئیءَ پہ پُرمھریں وڑے منی سلامءِ پسو دات ءُاے وھدءَ داکتر م ی دُرّا بلوچ ھم کراچیءَ اتءُ آئیءَ مدام جی آر ملاءِ شائریءِ باروءَ گپءُ تران کُرتگ ات ءُ واجہ آبدآسکانیءِ کارگس کے ام سی بلڈنگ لیمارکیٹءَ اتءُ من دوءُ سے رندءَ واجہ آبدآسکانیءِ کارگسءَ شُتان ءُ من بگدادیءَ وتی سیادئے لوگءَ اِتاں من پہ مزن ھورءِ آیگ ءِ تیاریءَ اِتاں ءُ منی راہ بگدادی چہ شیدی ولیج روڈ اتءُ جی آر مُلا مدام من اُسمان درزی والاءِ دکانءَ دیست ن یک رندے مانتراِتءُ دروتءُ درھباتے کُت بلے رندءَ من کدی اے دکانءِ نیمگءَ چَک نہ جتءُ نہ چارات چیاکہ اے دکانءَ واجہ جی آر مُلا پہ سگریٹءِ پُر کنگءُ کَشگءَ آتکگ ات من دلءَ گوشت کہ دریگتے اےاُسمان.درزیءِ دکان منی راہءِ سرءَ مہ بوتیںءُ من وتی راجی لچہ کار اے وڑءَ مہ دیستیں..
سرگوست چہ منی زندتاکءَ…..
علی جمعہ زامرانی